Aryna Sabalenka, afectată de moartea fostului său iubit Konstantin Koltsov, a revenit pe teren şi a câştigat, vineri, meciul din turul doi de la la turneul WTA 1000 de la Miami.
Sabalenka a eliminat-o pe Paula Badosa, scor 6-4, 6-3.
Îmbrăcată în negru, Sabalenka a învins-o pe cea mai bună prietenă a sa din circuit, după o oră şi 23 de minute, într-un meci perturbat de ploaie.
În primul tur, Badosa trecuse de Simona Halep, revenită în circuit după un an şi jumătate.
Sabalenka va juca în turul trei cu sportiva ucraineană Anhelina Kalinina, care a trecut de daneza Caroline Wozniacki, scor 5-7, 7-5, 6-4.
Moartea fostului jucător de hochei pe gheaţă din NHL Konstantin Koltsov, iubitul jucătoarei belaruse de tenis Arina Sabalenka, este tratată ca o "aparentă sinucidere", a anunţat, marţi, poliţia din Miami-Dade.
El avea 42 de ani.